VI ER PINLIGT LANGSOMME, MEN DET SKAL VÆRE SLUT NU

Vi er pinligt langsomme til byggesagsbehandling, plansager og landzonetilladelser. Det skal være slut. Det er derfor glædeligt at et stort flertal har bakket op om den erhverv-kultur og socialpakke som Venstre, Radikale, Konservative og Liberal Alliance har taget initiativ til. Pakken bidrager bl.a. til styrket sommerferieaktiviteter for børn og unge, styrket foreningsliv med en hjælpepakke, styrkelse af de sociale foreninger med flere midler og en styrkelse byggesagsbehandlingen med 7 mio. kr. Dette skal komme de familier og virksomheder, der vil investere i Holbæk Kommune til gavn. Ligesom det skal styrke væksten, bidrage til arbejdspladser og øgede skatteindtægter. Dette er alle tiltag som vil gavne den borgernære velfærd som f.eks. børn, ældre, handicappede mv. Det er det vi kalder TID TIL VÆLFÆRD OG VÆKST

Rasmus Brandstrup Larsen

Næstformand i socialudvalget og uddannelses- og beskæftigelsesudvalget (V)